শিৱসাগৰ জিলাৰ ডিমৌ সমীপৰ বাম ৰজাবাৰী নলনী পথাৰত সংঘটিত এক মৰ্মান্তিক ঘটনাত প্ৰায় অৰ্ধশতাধিক দুষ্প্ৰাপ্য শগুন মৃত্যু মুখত পৰে। এই ঘটনাই অঞ্চলটোৰ প্ৰকৃতিপ্ৰেমী লোক সকলক চিন্তিত কৰি তুলিছে।
ঘটনাৰ বিৱৰণি মতে অঞ্চলটোত শুকুৰবাৰে অৰ্থাৎ ২৯ মাৰ্চত মৃত গৰুৰ শৱ ভক্ষণ কৰি এই দুষ্প্ৰাপ্য শগুনসমূহ বিষক্ৰিয়াত আক্ৰান্ত হৈছিল। বৰ্তমানলৈকে অৰ্ধশতাধিক শগুনৰ মৃত্যু হোৱাৰ বিপৰীতে শতাধিক শগুন বিষক্ৰিয়াত আক্ৰান্ত হৈ অসুস্থা অৱস্থাত আছে বুলি জানিব পৰা গৈছে।
স্থানীয় একাংশ প্ৰকৃতিপ্ৰেমী যুৱকে বিষক্ৰিয়া হৈ অসুস্থা অৱস্থা থকা দুষ্প্ৰাপ্য শগুন সমূহক সুস্থি কৰি তোলাৰ বাবে বিভিন্ন ধৰণৰ ব্যৱস্থা গ্ৰহণ কৰিছে। তাৰোপৰি শগুন সংৰক্ষক সংস্থাৰ কেইবাজনো যুৱক আৰু পশু চিকিৎসক ঘটনাস্থলীত উপস্থিত হৈ বিষক্ৰিয়াত আক্ৰান্ত শগুনসমূহক বেজী, চেলাইন দি চিকিৎসাৰ ব্যৱস্থা গ্ৰহণ কৰিছে।
উল্লেখযোগ্য যে পূৰ্বতেও শিৱসাগৰ জিলাৰ মগৰাহাটত বিষাক্ত দ্ৰব্য সেৱনৰ ফলত ৩৬ টাকৈ দুষ্প্ৰাপ্য শগুনৰ মৃত্যু হৈছিল। ইফালে ৰাজ্যখনত ঘনাই ঘনাই এনেদৰে শগুনৰ মৃত্যু প্ৰকৃতিপ্ৰেমীৰ বাবে উদ্বেগৰ কাৰণ হৈ পৰিছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
